
REPUBLIKA HRVATSKA
TRGOVAČKI SUD U SPLITU
Split, Sukoišanska 6
	






Poslovni broj: 11.St-178/2018


						
U   I M E   R E P U B L I K E    H R V A T S K E
R J E Š E N J E
	Trgovački sud u Splitu, po sutkinji Ani Golub Gruić, povodom zahtjeva predlagatelja FINANCIJSKE AGENCIJE – REGIONALNI CENTAR SPLIT, OIB: 85821130368, za provedbu skraćenog stečajnog postupka nad dužnikom HARBOUR d.o.o., OIB: 78891305274, Makarska, Put Požara 6, 4. travnja 2018.
r i j e š i o    j e
Odbacuje se zahtjev Financijske agencije  – Regionalni centar Split za provedbu skraćenog stečajnog postupka nad dužnikom HARBOUR d.o.o., OIB: 78891305274, Makarska, Put Požara 6.
		Obrazloženje
Dana 26. veljače 2018. kod ovog suda zaprimljen je zahtjev Financijske agencije, Regionalnog centra Split, za provedbu skraćenog stečajnog postupka nad dužnikom HARBOUR d.o.o., OIB: 78891305274, Makarska, Put Požara 6. U zahtjevu se navodi da dužnik na dan 20. veljače 2018. u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana u ukupnom iznosu od 6.079,72 kn te da nema zaposlenih.
	Dana 14. ožujka 2018. kod ovog suda zaprimljena je potvrda Financijske agencije o blokadi računa i novčanih sredstava ovršenika iz koje proizlazi da nepomirene obveze dužnika HARBOUR d.o.o., OIB: 78891305274, Makarska, Put Požara 6, na dan 14. ožujka 2018. iznose 0,00 kn. 
Kako je dužnik do odluke o zahtjevu predlagatelja za provedbom skraćenog stečajnog postupka postao sposoban za plaćanje, to u smislu odredbi čl. 5. i 428. Stečajnog zakona („Narodne novine“ 71/15 i 104/17; dalje SZ) nema uvjeta za provođenje stečajnog postupka.
Slijedom navedenog, odlučeno je kao u izreci ovog rješenja.
U Splitu 4. travnja 2018.

Sutkinja
Ana Golub Gruić


Pouka o pravnom lijeku: Protiv ovog rješenja dopuštena je žalba. Žalba se može izjaviti u roku od osam dana od dostave rješenja, a dostava ovog rješenja smatra se obavljenom istekom osmog dana od dana njegove objave na mrežnoj stranici e-Oglasna ploča sudova. Žalba se podnosi Trgovačkom sudu u Splitu, pismeno u tri primjerka, a o istoj odlučuje Visoki trgovački sud Republike Hrvatske. 

Dna:
- predlagatelju – FINA-i, Regionalni centar Split
- mrežna stranica e-Oglasna ploča sudova 
- u spis

